Borki (Tjumena distrikto)

Borki () estas vilaĝo en Tjumena distrikto (Tjumena provinco, Rusio), parto de Kaskara kampara municipo ().

 Geografio 
Borki situas en la sud-okcidenta parto de Tjumena provinco kaj la respektiva parto de Okcident-Siberia Malaltebenaĵo, sur la maldekstra bordo de la rivero Turo, proksimume 23 km for de la suda rando de Tjumeno. Tra ĝi iras  (la Tobolska landvojo). Ĝi situas inter vilaĝoj Kaskara kaj Ŝĉerbak.

 Loĝantaro 
En 2002 plejparto de la loĝantoj estis rusoj (85%).

 Historio 

Komence de la 1860-aj jaroj tie estis 57 kortoj, en kiuj loĝis 232 viroj kaj 211 inoj. Vilaĝanoj kultivis 125 desjatinojn (136,5 hektarojn) da grenaj kampoj, havis 250 ĉevalojn, 300 bovinojn, 500 ŝafojn, 75 kaprojn kaj 500 porkojn. Lokanoj okupiĝis pri grenkultivado, fiŝkaptado, falĉado de fojno, transportado de pasaĝeroj kaj kargoj, faris bastomatojn kaj fiŝkaptajn retojn. En periodoj kiam rivero Turo iĝis malprofunda, ĉe la vilaĝo estiĝis provizora albordiĝejo, kien venis la varoj.

En 1893 en la vilaĝo estis 60 kortoj kaj loĝis 327 homoj. En 1897 en luita ejo malfermiĝis alfabetiga lernejo subestre de pastro Vladimir Beloglazov, fininta kursojn de la Tobolska Spirita Seminario. Instruistino estis Raisa Ivanovna Oveĉkina el la 5-klasa Tjumena gimnazio. En 1912 negocisto Andrej Tekutjev konstruigis vilaĝan lernejon, malfermitan la .

Kapelo de profeto Elija estis konstruita en 1861. Post 1910 negocisto Andrej Tekutjev lanĉis konstruadon de preĝejo, sed en 1913 ĝi restis nefinita.

 Vidu ankaŭ 
 Kaskara
 Ŝĉerbak
 Andrej Tekutjev

 Referencoj 

Kategorio:Vilaĝoj de Tjumena distrikto